സ്കൂട്ടറില് 7 കുട്ടികള്, ചില കുട്ടികള് തൂങ്ങിപിടിച്ച് നില്ക്കുന്നു ഉടമക്കെതിരെ കേസ്: വിഡിയോ അപകടകരമായ രീതിയില് വാഹനം ഓടിച്ചതിനും റോഡ് ഗതാഗത നിയമങ്ങള് ലംഘിച്ചതിനും ഒരു സ്കൂട്ടര് ഉടമയ്ക്കെതിരെ പോലീസ് കേസ് എടുത്തു. സ്കൂട്ടറില് ഏഴുപേര് സഞ്ചരിക്കുന്ന വിഡിയോ സമൂഹമാധ്യമങ്ങളില് തരംഗമായതോടെ വാഹന ഉടമയ്ക്കെതിരെ പൊലീസ് കേസെടുത്തത്. റോഡിലൂടെ കാറില് പോകുകായിരുന്നവര് സംഭവം ചിത്രീകരിച്ച് സമൂഹമാധ്യമങ്ങളില് പോസ്റ്റ് ചെയ്തതോടെയാണ് സംഭവം വൈറല് ആകുന്നത്. ഛത്തീസ്ഗഢിലെ റായ്പൂരിലാണ് സംഭവം നടന്നത്. വാഹനത്തില് ഇരിക്കാന് സ്ഥലമില്ലാത്തതുകൊണ്ട് ചില കുട്ടികള് തൂങ്ങിപിടിച്ചാണ് നിന്നിരുന്നതെന്ന് വിഡിയോയില് കാണാം. റിപ്പോര്ട്ട് പ്രകാരം വാഹനമോടിച്ചിരുന്ന കുട്ടിയുടെ പിതാവിന്റേതാണ് സ്കൂട്ടര്. ലൈസന്സില്ലാത്തെ ഡ്രൈവിങ്ങ് അടക്കം നിരവധി കുറ്റങ്ങള് ആണ് പൊലീസ് ചുമത്തിയത്. അപകടകരമായി ഡ്രൈവിങ്ങിന് ഉടമയ്ക്കെതിരെ കേസെടുക്കുകയും സ്കൂട്ടര് കസ്റ്റഡിയില് എടുത്ത പൊലീസ് 40000 രൂപ പിഴ ശിക്ഷ വിധിക്കുകയും ചെയ്തുവെന്നാണ് സൂചന.